คือกำลังทานยาคุมแบบ21เม็ดค่ะ เข้าแผงที่2 แต่กินได้ประมาณ3-4วัน จากนั้นลืมกิน3วันค่ะ ก็เลยผยุดกินแผงนั้นไปเลย หลังจากที่หยุดกินได้ประมาณ4วัน มีเลือดออกเลอะ กกน. แบบกะปิดกะปอยวันนี้วันนี้วันแรกค่ะ เกิดจากอะไรคะ กังวลมากค่ะ เป็นประจำเดือนหรือป่าว แล้วสามารถเริ่มกินยาคุมแผงใหม่ได้เลยหรือป่าวคะ
สวัสดีค่ะ เมื่อลืมทานยาคุมกำเนิดไป 3-4 วัน แล้วไม่ได้ทานยาต่อ แล้ว 4 วันต่อมา ได้มีเลือดออก เลือดที่ออก เกิดจากการที่เยื่อบุโพรงมดลูกขาดการกระตุ้นจากฮอร์โมนจากยาและหลุดลอกออกมาเป็นเลือด ซึ่งไม่ได้ผิดปกติอะไร คล้ายกับการที่เราทานยาคุมกำเนิดจนครบ 21 เม็ด แล้วหลังจากนั้น 2-4 วันก็จะมีเลือดออกมาค่ะ และเป็นการแสดงว่า ไม่ได้มีการตั้งครรภ์เกิดขึ้นหากต้องการเริ่มทานยาคุมกำเนิดแผงใหม่ ก็สามารถเริ่มทานได้เลย เพียงแต่ในช่วง 7 วันแรกของการเริ่มทานยาแผงใหม่ ควรงดการมีเพศสัมพันธ์ไปก่อน เพื่อรอให้ยาได้เริ่มออกฤทธิ์ใหม่ค่ะ